 Na RICHARD MUNGUTI Muuzaji bangi na pombe haramu ya chang’aa ametozwa faini ya Sh60,000 ama atumikie kifungo cha miezi gerezani. Hakimu mwandamizi Philip Mutua alimhukumu Hillary Atsenga alipokiri alipatikana akiuza vileo hivyo haramu katika bustani ya City Park kaunti ya Nairobi. Atsenga alikiri alipatikana na misokoto mitano ya bangi ya thamani ya Sh250. Kwa kosa hilo alitozwa faini ya Sh20,000 ama atumikie kifungo cha miezi miwili.Katika shtaka la pili mshtakiwa alikutwa na lita 20 za chang’aa. Alitozwa faini ya Sh40,000 ama atumikie kifungo cha miezi mitatu. Atsenga alikiri alipatikana na vileo hivyo kinyume cha sheria. Mahakama ilifahamishwa polisi waliokuwa wakishika doria walimkamata mshtakiwa akisafirisha pombe hiyo kwa kibuyu cha lita tano kwa piki piki yake. Alipotiwa nguvuni pombe hiyo na bangi alikutwa nazo. Kiongozi wa mashtaka Jonah Meroka aliwasilisha vileo hivyo kama ushahidi. Mahakama iliamuru pombe imwagwe na bangi hiyo ichomwe. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  